text: Politiets teknikere undersøger pizzeria
  18 november 2016 kl. 10.45
  Hele formiddagen fredag har politiets teknikere undersøgt et pizzeria i Aabenraa. Det er endnu uvist hvorfor.
  Politiet bevogter i øjeblikket et muligt gerningssted i Aabenraa. 
  Der er tale om et pizzeria på Rådhusgade. Ifølge JydskeVestkysten har der været politi på stedet siden kl. 07.00 i morges, og teknikere arbejder inde i bygningen. 
  Vidner på stedet fortæller TV SYD, at der ved 12.30-tiden ankom endnu en af politiets teknikervogne. Samtidig fortæller de, at en person, angiveligt ejeren af pizzeriaet, ankom til adressen omkring samme tidspunkt og blev kørt væk igen i en af politiets civile vogne. Hans bil blev derefter hentet af Dansk Autohjælp.
  Politiet vil endnu ikke kommentere sagen, men forventes at sende en pressemedelelse ud i løbet af fredagen.
  Vi førsøger inden da at få en kommentar fra Syd- og Sønderjyllands Politi.
  